Uredba Komisije (EGS) št. 2318/89

z dne 28. julija 1989

o spremembi Uredbe (EGS) št. 1764/86 o najnižjih kakovostnih zahtevah za proizvode na osnovi paradižnika, upravičene do proizvodne pomoči

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 426/86 z dne 24. februarja 1986 o skupni ureditvi trga za predelano sadje in zelenjavo [1], kakor je bila nazadnje spremenjena z Uredbo (EGS) št. 1125/89 [2], in zlasti člena 6(4) Uredbe,

ker je Uredba Sveta (EGS) št. 1125/89 dodala cele ali razkosane neolupljene paradižnike (pasirani ali omaka za pico) s podštevilko KN ex200210 na seznam proizvodov, ki izpolnjujejo pogoje za proizvodno pomoč, naveden v prilogi I, Del A, k Uredbi (EGS) št. 426/86; ker je treba zato za zadevne proizvode določiti minimalne standarde kakovosti, ki temeljijo na tradicionalnih in poštenih postopkih proizvodnje; ker zahteve za kakovost, ki jih določa ta uredba, predstavljajo dopolnilna pravila za uporabo programa proizvodne pomoči k določbam, sprejetim v Uredbi Komisije (EGS) št. 1599/84 z dne 5. junija 1984 o pravilih za uporabo sistema proizvodne pomoči za predelano sadje in zelenjavo [3], kakor je bila nazadnje spremenjena z Uredbo (EGS) št. 2260/89 [4];

ker je treba spremeniti Uredbo Komisije (EGS) št.1764/86 [5];

ker so ukrepi iz te uredbe v skladu z mnenjem Upravljalnega odbora za predelano sadje in zelenjavo,

SPREJELA NASLEDNJO UREDBO:

Člen 1

Uredba (EGS) št. 1764/86 se spremeni, kot sledi:

1. Naslov I se nadomesti z naslednjim:

"NASLOV I Zahteve za olupljene in neolupljene paradižnike

Člen 3

V tem Naslovu "olupljeni paradižniki" pomenijo:

- cele ali razkosane olupljene zamrznjene paradižnike,

in

- cele ali razkosane olupljene konzervirane paradižnike, kot je določeno v členu 1 Uredbe (EGS) št. 1599/84;

cele ali razkosane neolupljene konzervirane paradižnike, kot je določeno v členu 1 zgoraj navedene uredbe.

Člen 4

1. Olupljenim ali neolupljenim paradižnikom se lahko dodajo samo naslednje sestavine:

- voda,

- paradižnikov sok,

- paradižnikov koncentrat,

- kuhinjska sol (natrijev klorid),

- naravne začimbe, aromatična zelišča in njihovi izvlečki ter naravne arome.

Pri proizvodnji olupljenih ali neolupljenih paradižnikov se kot dodatek lahko uporabita samo citronska kislina (E 330) in kalcijev klorid (509).

2. Količina dodane kuhinjske soli ne sme presegati 3 % neto teže in, če se doda kalcijev klorid, skupni delež kalcijevih ionov ne sme presegati 0,045 % v celem in 0,080 % v razkosanem paradižniku. Pri določanju količine dodane kuhinjske soli se šteje, da je naravni delež kloridov enak 2 % deleža suhe snovi.

3. Dodani paradižnikov sok in paradižnikov koncentrat izpolnjujeta minimalne zahteve, določene v Naslovu II.

Člen 5

1. Olupljeni in neolupljeni paradižniki nimajo okusa in vonja, ki nista značilna za proizvod, barva pa je značilna za uporabljeno sorto, ki je bila primerno predelana.

2. Olupljeni paradižniki so dejansko brez lupine. Lupina neolupljenih paradižnikov je dejansko nepoškodovana. Celi olupljeni in neolupljeni paradižniki so tudi brez poškodovanih enot.

3. Število kolonij plesni v konzerviranih paradižnikih (paradižniki in tekočina, ki jih pokriva) ne presega 50 % pozitivnih polj, pH vrednost pa ne presega 4,5.

Člen 6

1. Šteje se, da so proizvodi v skladu s členom 5(2), kadar niso presežene naslednje tolerance pomanjkljivosti:

- poškodbe: 35 cm2 celotne površine,

- prisotnost lupine (olupljeni paradižniki):

- celi paradižniki: 300 cm2 celotne površine,

- razkosani paradižniki: 1250 cm2 celotne površine,

- brez lupine (neolupljeni paradižniki):

- celi paradižniki: 300 cm2 celotne površine,

- razkosani paradižniki: 1250 cm2 celotne površine.

Tolerance so določene na 10 kg neto teže.

2. V odstavku 1:

(a) ,poškodbe‘ pomenijo površino, v katero so prodrle razjede in se zaradi tega močno razlikuje v barvi ali teksturi od normalnega paradižnikovega tkiva ter se zato običajno odstrani med predelavo;

(b) ,lupina‘ pomeni lupino, ki se drži ali se ne drži paradižnikovega mesa, ter prosto lupino v posodi.

Člen 7

1. Pri olupljenih ali neolupljenih konzerviranih paradižnikih, paradižniki in tekočina, ki jih pokriva, v posodi zasedajo vsaj 90 % prostornine embalaže.

2. Odcejena neto teža celih olupljenih ali neolupljenih konzerviranih paradižnikov je v povprečju vsaj enaka 56 % prostornine posode, izražene v gramih.

3. Če se olupljeni ali neolupljeni konzervirani paradižniki pakirajo v steklene posode, se prostornina zmanjša za 20 ml, preden se izračunajo odstotki iz odstavkov 1 in 2."

2. V členu 13(1) Naslova IV, se "olupljeni paradižniki" nadomesti z "olupljeni in neolupljeni paradižniki".

Člen 2

Ta uredba začne veljati na dan objave v Uradnem listu Evropskih skupnosti.

Uporablja se od 1. julija 1989.

Ta uredba je v celoti zavezujoča in se neposredno uporablja v vseh državah članicah.

V Bruslju, 28. julija 1989

Za Komisijo

Ray Mac Sharry

Član Komisije

[1] UL L 49, 27.2.1986, str. 1.

[2] UL L 118, 29.4.1989, str. 29.

[3] UL L 152, 8.6.1984, str. 16.

[4] UL L 216, 27.7.1989, str. 46.

[5] UL L 153, 7.6.1986, str. 1.

--------------------------------------------------